CELEX: 62009TN0005
Language: mt
Date: 2009-01-02 00:00:00
Title: Kawża T-5/09: Rikors ippreżentat fit- 2 ta' Jannar 2009 — Lind vs Il-Kummissjoni

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/45
            
         Rikors ippreżentat fit-2 ta' Jannar 2009 — Lind vs Il-Kummissjoni
   (Kawża T-5/09)
   (2009/C 69/99)
   Lingwa tal-kawża: L-Ingliż
   Partijiet
   
      Rikorrenti: Brigit Lind (Greve, id-Danimarka) (rappreżentant: I. Anderson, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tordna lill-Kummissjoni sabiex tħallas lir-rikorrenti, individwalment, is-somma ta' EUR 50 000, jew kull somma oħra li l-Qorti tal-Ġustizzja jidhrilha li hija ġusta u ekwa, għad-danni morali sofferti minnha minħabba t-tbatija u l-mewt inġusta ta' ħuwha b'riżultat tar-rifjut kapriċċuż u illegali tal-Kummissjoni milli tinforza l-implementazzjoni ta' dispożizzjonijiet ta' monitoraġġ mediku tad-Direttiva 96/29 fil-każ tal-ex-ħaddiema li pparteċipaw fl-emerġenza radjoloġika f'Thule;
            
         
               —
            
            
               tordna lill-Kummissjoni sabiex tħallas lill-patrimonju ta' John Erling Nochen, irrappreżentat mir-rikorrenti, is-somma ta' EUR 250 000, jew kull somma oħra li l-Qorti tal-Ġustizzja jidhrilha li hija ġusta u ekwa, għall-uġigħ u t-tbatija, inkluż l-għarfien tat-tqassir ta' ħajtu, mill-2006 sal-mewt tiegħu fl-2008, b'riżultat tar-rifjut kapriċċuż u illegali tal-Kummissjoni milli tinforza l-implementazzjoni ta' dispożizzjonijiet ta' monitoraġġ mediku tad-Direttiva 96/29 fil-każ tal-ex-ħaddiema li pparteċipaw fl-emerġenza radjoloġika f'Thule u s-somma ta' EUR 6 000 għal spejjeż funebri;
            
         
               —
            
            
               tikkundanna lill-Kummissjoni tħallas l-ispejjeż legali raġonevoli u spejjeż oħra sostnuti mir-rikorrenti f'din il-proċedura.
            
         Motivi u argumenti prinċipali
   Fil-każ preżenti, ir-rikorrenti qed tippreżenta rikors għal responsabbiltà mhux kuntrattwali li tirriżulta mid-danni li ssostni li sofriet minħabba l-mewt ta' ħuwha li allegatament kienet ikkawżata mir-rifjut illegali tal-Kummissjoni milli tosserva r-riżoluzzjoni plenarja tal-Parlament Ewropew (1) u milli tinforza l-applikazzjoni min-naħa tad-Danimarka tad-dispożizzjonijiet tad-Direttiva tal-Kunsill 96/29/Euratom tat-13 ta' Mejju 1996 li tistabbilixxi standards bażiċi ta' sigurtà għall-ħarsien tas-saħħa tal-ħaddiema u l-pubbliku ġenerali kontra l-perikli li jiġu minn radjazzjoni jonizzanti (2) għall-każ tal-ħaddiema, inkluż ħu r-rikorrenti, involuti f'aċċident nukleari f'Thule, fil-Groenlandja
   
      (1)  Rapport tal-Parlament Ewropew tal-20 ta' April 2007 dwar il-konsegwenzi fuq is-saħħa pubblika tat-tiġrif f'Thule fl-1968 (Petizzjoni 720/2002) [2006/2012(INI)].
   
      (2)  ĠU L 159, p. 1.